《挽苍崖》
宋代·陈普

自君綦迹绝兹邦，共讶君为采药庞。
疾景更先伯淳一，佳儿独欠郭公双。
一经有托死何恨，兼善未酬心肯降。
泪满平生师友事，山中几度酒盈缸。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。